**Ministru kabineta rīkojuma projekta “Par valsts nekustamo īpašumu ieguldīšanu SIA “Lielstraupes pils**” **pamatkapitālā un valsts kapitāla daļu nodošanu pašvaldībai” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nodrošināt Lielstraupes pils saglabāšanu kā kultūras pieminekli un nozīmīgu tūrisma objektu, kā arī pašvaldības vēsturisku simbolu, papildus veicinot pašvaldības saimniecisko darbību un komunālo pakalpojumu nodrošināšanu noteiktai iedzīvotāju daļai. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 40.pants, Valsts pārvaldes iekārtas likuma 88.panta pirmās daļas 2. un 3.punkts un Publiskas personas kapitāla daļu un kapitālsabiedrību pārvaldības likuma 159.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | SIA “Lielstraupes pils” (iepriekšējais nosaukums VSIA “Straupes narkoloģiskā slimnīca”) (turpmāk - Kapitālsabiedrība), sniegtie ārstniecības pakalpojuma tika pārcelti uz VSIA “Strenču psihoneiroloģiskā slimnīca” (turpmāk - Strenču psihoneiroloģiskā slimnīca), jo veselības aprūpes iestādes atrašanās telpās ar fiziski neatbilstošu un bīstamu vidi nebija pieļaujama. Pacientu uzņemšana Kapitālsabiedrībā tika pārtraukta 2017.gada 23.decembrī, kad visi narkoloģijas profila pacienti, kuriem nepieciešama narkoloģiskā palīdzība tika uzņemti Strenču psihoneiroloģiskajā slimnīcā.Pēc būtības no 2018.gada Kapitālsabiedrība vairs nesniedz veselības aprūpes pakalpojumus, līdz ar to arī negūst ienākumus, tādēļ valsts līdzdalība kapitālsabiedrībā turpmāk nav nepieciešama. Attiecīgi arī mainīts Kapitālsabiedrības nosaukums, lai tas atbilstu reālajam plānotajam darbības veidam - Lielstraupes pils funkcionalitātes nodrošināšanai. Kapitālsabiedrības pārvaldīšanā/apsaimniekošanā atradās šādi valsts nekustamie īpašumi:1. Nekustamais īpašums “Straupes narkoloģiskā slimnīca” (kadastra Nr.4282 004 0264) - zemes vienība 0.6532 ha platībā ar kadastra apzīmējumu Nr.42820040264 un četras būves (būve ar kadastra apzīmējumu Nr.4282 004 0264 001, būve ar kadastra apzīmējumu Nr.4282 004 0264 002, būve ar kadastra apzīmējumu Nr.4282 004 0264 003 un būve ar kadastra apzīmējumu 4282 004 0264 004) - Straupē, Straupes pagastā, Pārgaujas novadā;2. Nekustamais īpašums "Berlīne" (kadastra Nr.4282 004 0265) - zemes vienība 0.1273 ha platībā ar kadastra apzīmējumu Nr. 4282 004 0265 un ēka ar kadastra apzīmējumu Nr.4282 004 0265 001- “Berlīne", Straupē, Straupes pagastā, Pārgaujas novadā;3. Nekustamais īpašums “Lielstraupes pils” (kadastra Nr.4282 004 0263) - zemes vienība 1.8711 ha platībā ar kadastra apzīmējumu Nr. 4282 004 0263 un septiņas būves (būve ar kadastra apzīmējumu Nr. 4282 004 0263 001, būve ar kadastra apzīmējumu Nr. 4282 004 0263 002, būve ar kadastra apzīmējumu Nr. 4282 004 0263 003, būve ar kadastra apzīmējumu Nr. 4282 004 0263 004, būve ar kadastra apzīmējumu Nr. 4282 004 0263 005, būve ar kadastra apzīmējumu Nr. 4282 004 0263 006, būve ar kadastra apzīmējumu Nr. 4282 004 0263 007, - “Lielstraupes pils”, Straupē, Straupes pagastā, Pārgaujas novadā, “Lapas”, Straupē, Straupes pagastā, Pārgaujas novada, “Putnu māja”, Straupē, Straupes pagastā, Pārgaujas novadā; 4. Nekustamais īpašums “Saulrīti” (kadastra Nr.4282 007 0080) - zemes vienība 3.5901 ha platībā ar kadastra apzīmējumu Nr. 42820070177 un trīs būves (būve ar kadastra apzīmējumu Nr.42820070080002, būve ar kadastra apzīmējumu Nr.42820070080003, būve ar kadastra apzīmējumu Nr.42820070080004) – “Saulrīti”, Lielstraupe, Straupes pagastā, Pārgaujas novadā., turpmāk kopā saukti – Īpašumi.Nekustamā īpašuma “Lielstraupes pils”  (kadastra Nr.4282 004 0263) sastāvā esošās divas būves – pagrabs (būves kadastra apzīmējums 4282 004 0263 008 ) un šķūnis (būves kadastra apzīmējums 4282 004 0263 009), nav reģistrētas zemesgrāmatā, jo minētajām būvēm nav būvniecības dokumentācijas un visticamāk to būvniecība ir traktējama kā nelikumīga būvniecība. Būves ir raksturojamas kā būvju grausti, kas degradē vidi, t.sk., Lielstraupes pils ainavu, līdz ar to par minētajām būvēm, normatīvajos aktos noteiktajā kārtībā, tiks iesniegti dokumenti būvvaldē, lai konstatētu faktu par būvju neesamību. Būtiskākais apsaimniekojamais īpašums bija Lielstraupes pils ēkā, kas 13.gs. celta kā bīskapa Vasaļa pils. Šī būve atrodas sliktā (bīstamā) tehniskā stāvoklī, jo Straupes narkoloģiskās slimnīcas darbības laikā tai nebija pietiekamu līdzekļu, lai uzturētu šādu kompleksu, līdz ar to ēkai ir radušies dažādi bojājumi, kuru novēršanai ir nepieciešami vismaz 450 tūkst. eiro, kā arī vēl būtiskāki ieguldījumi, lai pils ēku attīstītu kā pievilcīgu tūrisma objektu.Ņemot vērā, ka Veselības ministrijas funkcijas nav saistītas ar kultūras pieminekļu uzturēšanu, kā arī tās rīcībā nav resursu nedz pils apsaimniekošanai, nedz arī remontdarbu veikšanai, lai nodrošinātu Lielstraupes pils saglabāšanu kā kultūras pieminekli un nozīmīgu tūrisma objektu, kā arī pašvaldības vēsturisku simbolu, 2018.gada 22.februārī starp Veselības ministriju un Pārgaujas novada pašvaldību (turpmāk – Pašvaldība) tika noslēgts Sadarbības līgums, paredzot, ka līdz brīdim, kad Veselības ministrija iegulda Īpašumus Kapitālsabiedrības pamatkapitālā un bez atlīdzības nodod Pašvaldības īpašumā Kapitālsabiedrības kapitāla daļas, Pašvaldība pārņem Īpašumu pārvaldīšanu/ apsaimniekošanu, iespēju robežās nodrošinot Īpašumu pārvaldīšanu atbilstoši Ministru kabineta 2011. gada 6.decembra noteikumos Nr. 934 "[Noteikumi par valsts nekustamā īpašuma pārvaldīšanas principiem un kārtību](https://likumi.lv/ta/id/240919-noteikumi-par-valsts-nekustama-ipasuma-parvaldisanas-principiem-un-kartibu)" noteiktajiem principiem un nosacījumiem.Vienošanās ar Pašvaldību tika slēgta ņemot vērā arī to, ka nedz valsts nekustamos īpašumus pārvaldošās institūcijas, nedz arī Kultūras ministrija nav izrādījusi jebkādu gatavību iesaistīties konkrētā kultūras pieminekļa saglabāšanā vai attīstīšanā. Savukārt nekustamā īpašuma atsavināšana vispārējā kārtībā privātpersonām var apdraudēt to vispārēju pieejamību iedzīvotājiem un attīstību kā reģionāli nozīmīgam kultūras piemineklim. Tādējādi Pašvaldības iniciatīva, veicot aktīvas darbības kultūras pieminekļa saglabāšanai ar vēlmi to attīstīt ir atbalstāma un atbilstošākā sabiedrības interesēm. Savukārt Pašvaldības vēlme Lielstraupes pils saglabašanu un attīstību nodrošināt Kapitālsabiedrības darbības ietvaros Veselības ministrijai nav pamata apšaubīt vai noraidīt. Ņemot vērā nekustamajā īpašumā “Lielstraupes pils” nepieciešamo veicamo ieguldījumu apjomu, lai vispār nodrošinātu tā saglabāšanu esošajā stāvoklī, citi valsts nekustamie īpašumi tiek ieguldīti pamatkapitālā un caur kapitālsabiedrību atsavināti pašvaldībai ar mērķi ienākumus no to iznomāšanas vai pat atsavināšanas izmantot nekustamā īpašuma “Lielstraupes pils” saglabāšanai vai atjaunošanai. Ja netiek atbalstīti Pašvaldības nosacījumi Īpašumu pārņemšanai, **tos nekavējoties jāpārņem valsts nekustamos īpašumus pārvaldošajām institūcijām vai arī Kultūras ministrijai, attiecīgi izlemjot jautājumu par kultūras pieminekļa un citu nekustamo īpašumu atsavināšanu vai saglabāšanu valsts īpašumā.** Atbilstoši Pašvaldības 2020.gada 20.augusta lēmumam Nr.129 (protokols Nr.12, 6.§):1) saskaņā ar likuma “Par pašvaldībām” 15.panta pirmās daļas 1.punktam un ceturtajai daļai viena no pašvaldības autonomajām funkcijām ir rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriskā un finansiālā palīdzība kultūras iestādēm un pasākumiem, atbalsts kultūras pieminekļu saglabāšanai u.c.). Lielstraupes pils ir valsts nozīmes kultūras piemineklis un Hanzas kultūrvēsturisks mantojums kopš 1356.gada, līdz ar to Pašvaldībai ir pienākums saglābat un uzturēt Lielstraupes pils kompleksu kā kultūras pieminekli, popularizējot ar to saistīto Hanzas kulturvēsturisko mantojumu, ka arī veicinot tūrisma attīstību lauku novadā. 2) Likuma likuma “Par pašvaldībām” 15.panta pirmās daļas 1.punkts noteic, ka viena no pašvaldības autonomajām funkcijām ir organizēt iedzīvotājiem komunālos pakalpojumus (ūdensapgāde un kanalizācija; siltumapgāde; sadzīves atkritumu apsaimniekošana; notekudeņu savākšana, novadīšana un attīrīšana) neatkarīgi no tā, ka Īpašumā atrodas dzīvojamais fonds. Lielstraupes pils apkaimes dzīvojamā fonda infrastruktūra ir saistīta ar kapitālsabiedrībai piederošo ūdenssaimniecību, kura nodrošina dzeramā ūdens pakalpojuma sniegšanu iedzīvotājiem. Ņemot vērā to, ka ūdenssaimniecības pakalpojuma sniedzējs ir kapitālsabiedrība un dziļurbums ir kapitālsabiedrības īpašums, starp Kapitalsabiedrību un Pārgaujas novada pašvaldību ir noslēgts Sadarbības līgums par ūdenssaimniecības pakalpojuma sniegšanu.3) Kapitāldaļu pieņemšana ir atbilstoša Valsts pārvaldes iekārtas likuma 88.panta pirmās daļas 3.punktam, kas noteic, ka, ciktāl likumā nav noteikts citādi, publiska persona savu funkciju efektīvai izpildei var dibināt kapitālsabiedrību vai iegūt līdzdalību esošā kapitalsabiedrībā, ja tiek pārvaldīti tādi īpašumi, kas ir stratēģiski svarīgi valsts vai pašvaldības administratīvās teritorijas attīstībai vai valsts drošībai.Pašvaldība nolēma pēc Īpašumu ieguldīšanas Kapitālsabiedrības pamatkapitālā pārņemt īpašumā bez samaksas 100% Kapitālsabiedības kapitāla daļas. Minētais lēmums iesniegts Veselības ministrijai, līdz ar to Pašvaldība izteikusi lūgumu pārņemt Kapitālsabiedrības kapitāla daļas.Atbilstoši Pašvaldības sniegtajai informācijai Kapitālsabiedrība nodrošina komunālos pakalpojumus (elektroenerģiju, dzeramo ūdeni) ar Lielstraupes pili saistītajām ēkām, t.sk daudzīvokļu dzīvojamajām mājām. Kapitālsabiedrības īpašumā ir ūdensapgādes urbums “Lielstraupes pils”[[1]](#footnote-1), no kura, pamatojoties uz Valsts vides dienesta Valmieras reģionālās vides pārvaldes izsniegto atļauju, tiek nodrošināta dzeramā ūdens ieguve, ražošana un piegāde ar Lielstraupes pili tehniski saistītajiem Straupes pagasta iedzīvotājiem. Atbilstoši Pašvaldības sniegtajai informācijai 2018.gada 6.aprīlī starp Kapitālsabiedrību un Pašvaldību ir noslēgts līgums, uz kura pamata Kapitālsabiedrība sniedz ūdenssaimniecības pakalpojumu Straupes pagastā. Dzeramā ūdens ieguves vieta-dziļurbums atrodas nekustamajā īpašumā “Lielstraupes pils”, ar kadastra Nr.4282 004 0263, ūdensobjekta aizņemtā platība ir lielāka par 0,1 ha, plus aizsargjoslas saskaņā ar Valsts zemes dienesta kadastra informācijas sistēmā reģistrētajiem apgrūtinājumiem (7311090700 – 0,0307 ha, 7311090800 – 0,0307 ha, 7311090900 – 0,8749 ha). Atbilstoši likuma “Par pašvaldībām” 15.panta ceturtajai daļai no katras autonomās funkcijas izrietošu pārvaldes uzdevumu pašvaldība var deleģēt privātpersonai vai citai publiskai personai. Noslēgtais līgums atbilst prasībām, kas ievērojamas sniedzot komercdarbības atbalstu saskaņā ar Eiropas Komisijas 2011. gada 20. decembra lēmuma Nr.2012/21/ES par Līguma par Eiropas Savienības darbību 106. panta 2.punkta piemērošanu atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt valsts pakalpojumus ar vispārēju tautsaimniecisku nozīmi (turpmāk – Komisijas lēmums Nr.2012/21/ES) nosacījumiem. Līguma 106. panta 2. punkts šajā saistībā nosaka, ka uz uzņēmumiem, kam uzticēta pakalpojumu ar vispārēju tautsaimniecisku nozīmi sniegšana vai kas darbojas kā fiskāli monopoli, attiecas Līguma noteikumi un jo īpaši noteikumi par konkurenci, ciktāl šie noteikumi de iure vai de facto netraucē veikt tiem uzticētos uzdevumus. Tam tomēr nevajadzētu ietekmēt tirdzniecības attīstību tiktāl, lai tas kaitētu Savienības interesēm. Eiropas Savienības Tiesa spriedumā lietā Altmark tika nolemts, ka kompensācija par sabiedrisku pakalpojumu nav valsts atbalsts Līguma 107. panta nozīmē ar nosacījumu, ka tiek ievēroti četri kumulatīvi kritēriji. Pirmkārt, saņēmējam uzņēmumam reāli ir jābūt pienākumam sniegt sabiedriskos pakalpojumus, un šim pienākumam jābūt skaidri noteiktam. Otrkārt, parametri, uz kuru pamata aprēķina kompensāciju, jānosaka iepriekš, ievērojot objektivitāti un pārredzamību. Treškārt, kompensācija nedrīkst pārsniegt summu, kas nepieciešama, lai segtu visas izmaksas vai daļu no izmaksām, kas rodas, pildot sabiedrisko pakalpojumu sniegšanas pienākumu, ņemot vērā attiecīgus ieņēmumus un saprātīgu peļņu. Visbeidzot, gadījumā, ja uzņēmums, kuram ir pienākums sniegt sabiedriskos pakalpojumus konkrētā gadījumā, nav izvēlēts saskaņā ar publiskā iepirkuma procedūru, kas ļautu izvēlēties pretendentu, kurš ir spējīgs sniegt šos pakalpojumus par kopienai zemāko cenu, nepieciešamās kompensācijas līmenis jānosaka, pamatojoties uz to izmaksu analīzi, kuras rastos tipiskam, labi pārvaldītam un atbilstīgi apgādātam uzņēmumam. Minētajā gadījumā jāsecina, ka šī ir nestandarta situācija un cits pakalpojuma sniedzējs nav iespējams iepriekš minēto apsvērumu dēļ, t.i., situāciju ir radījusi pati Kapitālsabiedrība, kura ir izveidojusi ūdenssaimniecības infrastruktūru. Pašvaldība nav plānojusi finansējuma piešķiršanu Kapitālsabiedrībai zaudējumu segšanai. Kapitālsabiedrībai atbilstoši normatīvajos aktos noteiktajai kārtībai ir tiesības piesaistīt finansējumu no ES fondu līdzekļiem.Tāpat arī, lai Pašvaldība nodrošinātu valsts nozīmes kultūras pieminekļa saglabāšanu un atjaunošanu, tajā attīstot tūrismu ar naktsmītņu nodrošinājumu, jāveicina publiskā un privātā sektora sadarbība. Līdz ar to Pašvaldībai ir būtiski pārņemt Kapitālsabiedrības kapitāla daļas, kas līdz komunālo pakalpojumu infrastruktūras (Straupē) pārbūvei, nodrošinātu komunālo pakalpojumu nepārtrauktību. Pašvaldībai sadarbībā ar Kapitālsabiedrību, pārvaldot un apsaimniekojot nekustamos īpašumus, ir iespēja no apsaimniekošanas brīža piesaistīt valsts finansējumu vai arī ES projektu finansējumu kultūrpieminekļa steidzamākajiem remontiem, kas jau 2018. un 2019.gadā ir izdevies un uzsākts darbs pie jumta remonta. Līdz ar to kapitāla daļu īpašumtiesību pāreja (Pārgaujas novada pašvaldībai) netraucētu, pat sekmētu, uzsākto projektu un plānu tūrisma jomā un finanšu piesaistē attīstību. Pašvaldība komunālo pakalpojumu nodrošināšanu jau šobrīd veic ar Kapitālsabiedrības starpniecību pamatojoties uz starp pusēm noslēgto līgumu. Pašvaldība atbilstoši likuma “Par pašvaldībām” 15.panta pirmās daļas 1.punkta prasībām, kas noteic, ka viena no pašvaldības autonomajām funkcijām ir organizēt iedzīvotājiem komunālos pakalpojumus (ūdensapgāde un kanalizācija; siltumapgāde; sadzīves atkritumu apsaimniekošana; notekūdeņu savākšana, novadīšana un attīrīšana) neatkarīgi no tā, kā īpašumā atrodas dzīvojamais fonds un Ūdenssaimniecības pakalpojumu likumā ietvertajam pilnvarojumam ir noslēgusi Sadarbības līgumu ar Kapitālsabiedrību par sadarbību īpašumu uzturēšanā un saglabāšanā, ar iespēju Kapitālsabiedrībai deleģēt pildīt kādu no likuma “Par pašvaldībām” 15.panta pirmajā daļā noteiktajām autonomajām funkcijām, t.sk. ietverot pilnvarojumu Sabiedrisko pakalpojumu sniegšanai atsevišķai daļai Straupes pagasta iedzīvotājiem. Lai nodrošinātu Sabiedrisko pakalpojumu sniegšanu atbilstoši normatīvajos aktos noteiktajai kvalitātei, tieši Kapitālsabiedrība var saņemt atlīdzības maksājumus, kas ir investīcijas sabiedrisko pakalpojumu sniegšanas infrastruktūrā. Atlīdzības maksājuma aprēķināšana, kontrole un pārskaitīšana, kā arī atlīdzības maksājuma pārmaksas novēršana un atmaksāšana notiek atbilstoši Eiropas Savienības (turpmāk – ES) un Latvijas Republikas normatīvajiem aktiem, kas nosaka prasības ES fondu līdzekļu piesaistīšanai ieguldījumiem ūdenssaimniecības sabiedrisko pakalpojumu sniedzēju infrastruktūrā, šādu projektu īstenošanas kārtībai, kā arī neatbilstoši veikto izdevumu atgūšanai un atmaksāšanai. Pārgaujas novada pašvaldība jau šobrīd veicot nekustamo īpašumu apsaimniekošanu un pārvaldīšanu plāno tūrisma attīstību tieši ar Kapitālsabiedrības starpniecību. Sadarbības līgumā Puses paredz piesaistīt ES fondu līdzekļus vai citu sadarbības partneru Latvijā vai ES valstīs finansējumu. Likuma “Par pašvaldībām” 3.pants cita starpā noteic, ka vietējā pašvaldība ir vietējā pārvalde, kas ar pilsoņu vēlētas pārstāvniecības — domes — un tās izveidoto institūciju un iestāžu starpniecību nodrošina likumos noteikto funkciju, kā arī šajā likumā paredzētajā kārtībā Ministru kabineta doto uzdevumu un pašvaldības brīvprātīgo iniciatīvu izpildi. Kā jau iepriekš minēts Straupes pagasta iedzīvotājiem Lielstraupes pils kompleksa saglabāšana ir svarīga kā kultūrvēsturisks piemineklis:1) Lielstraupes viduslaiku pils ir valsts nozīmes arheoloģijas piemineklis (Iekļauts Valsts aizsargājamo kultūras pieminekļu sarakstā ar Nr. 579),2) Lielstraupes pils un baznīcas apbūve ir valsts nozīmes arhitektūras piemineklis (Nr.6275),3) Lielstraupes senpilsētas un nocietinājumu sistēmas paliekas ir valsts nozīmes arhitektūras piemineklis (Nr. 6276).Likuma “Par kultūras pieminekļu aizsardzību” 11.pants noteic, ka fiziskajām un juridiskajām personām jānodrošina, lai tiktu saglabāti kultūras pieminekļi, kas ir to īpašumā (valdījumā), atbilstoši likuma “Par pašvaldībām” 15.panta pirmās daļas 5.punktam, ka pašvaldības pienākums ir rūpēties par kultūru un sekmēt tradicionālo kultūras vērtību (pieminekļu) saglabāšanu. Pašvaldībai Lielstraupes pils komplekss ir ne tikai kā kultūrvesturisks piemineklis, bet ir īpašs objekts, kas ir saistīts ar Hanzas kulturvēsturiskā mantojuma saglabāšanu, jo 1356. gadā Straupe kļuva par Hanzas savienības locekli un šobrīd attīstot tūrismu Pašvaldība aktīvi piedalās Hanzas savienības projektu piesaistē un realizēšanā. Projektu “HANSA” mērķi ir:• Iedzīvināt vēsturiskās Hanzas savienības mantojumu mūsdienās;• Izveidot Hanzu par vadošo tūrisma zīmolu Baltijas jūras reģionā;• Attīstīt jaunus, interesantus tūrisma produktus.Projektu “HANSA” rezultātā pieaugs tūristu skaits Hanzas pilsētās, t.sk. tiek popularizēta arī Lielstraupes pils.No Nacionālās kultūras mantojuma pārvaldes (turpmāk - Pārvalde) ir saņemti norādījumi par valsts nozīmes arhitektūras pieminekļa Lielstraupes pils un baznīcas apbūve (valsts aizsardzības Nr.6275) daļas izmantošanu un saglabāšanu un norādījumi par valsts nozīmes arhitektūras pieminekļa “Lielstraupes senpilsētas un nocietinājumu sistēmas paliekas” (valsts aizsardzības Nr.6276) daļas izmantošanu un saglabāšanu.Īpašumi atrodas valsts nozīmes īpaši aizsargājamā dabas teritorijā – Gaujas nacionālajā parkā, tāpat kā liela daļa Pārgaujas novada pašvaldības teritorijas, attiecīgi nav pamata uzskatīt, ka Rīkojuma projekts varētu atstāt jebkādu ietekmi uz īpaši aizsargājamā dabas teritoriju – Gaujas nacionālo parku.Īpašumi ir ierakstīti zemesgrāmatā uz valsts vārda Veselības ministrijas personā. Saskaņā ar likuma “Par pašvaldībām 15.pantu, kurā ir noteiktas pašvaldības autonomās funkcijas, pašvaldība attīstot publisko/privāto partnerību nekustamos īpašumus (ēkas), kas nav nepieciešami pašvaldības funkciju realizēšanai atbilstoši normatīvo aktu prasībām, plāno iznomāt komercdarbības attīstībai.Nekustamais īpašums “Saulrīti”, kas stāv no zemes vienības (no tās nodalīta zemes vienība ar kadastra apzīmējumu Nr.42820070178, kuru veido meža zeme) un trīs ēkām nav saistīts ar nekustamo īpašumu Lielstraupes pils, bet tika izmantots nepilngadīgo rehabilitācijas pakalpojumu nodrošināšanai. Pašvaldības ieskatā minētais īpašums, kas atrodas ārpus ciemata centra īpaši piemērotā dabas teritorijā ir atbilstošs, lai attīstītu un pilnveidotu bērnu un jauniešu jaunsargu interešu izglītības programmu, kas šobrīd darbojas Pārgaujas novada Stalbes pamatskolā pamatojoties uz likuma “Par pašvaldībām” 15.panta pirmās daļas 4.punktu, kas noteic, ka viena no pašvaldības autonomām funkcijām ir gādāt par iedzīvotāju izglītību (iedzīvotājiem noteikto tiesību nodrošināšana pamatizglītības un vispārējās vidējās izglītības iegūšanā; pirmsskolas un skolas vecuma bērnu nodrošināšana ar vietām mācību un audzināšanas iestādēs; organizatoriska un finansiāla palīdzība ārpusskolas mācību un audzināšanas iestādēm un izglītības atbalsta iestādēm u.c.), Valsts pārvaldes iekārtas likuma 61.panta pirmo daļu, Militārā dienesta likuma 17.1 panta pirmo daļu un noslēgto līgumu ar Jaunsardzes un informācijas centru. Īpašumu kopējā valsts mantiskā ieguldījuma vērtība ir 645 000 euro, kuru veido:1) Nekustamais īpašums “Straupes narkoloģiskā slimnīca” (kadastra Nr.4282 004 0264) – novērtētā tirgus vērtība 56 000 euro.2) Nekustamais īpašums "Berlīne" (kadastra Nr.4282 004 0265) - novērtētā tirgus vērtība 30 000 euro.3) Nekustamais īpašums “Lielstraupes pils” (kadastra Nr.4282 004 0263) - novērtētā tirgus vērtība 450 000 euro. 4) Nekustamais īpašums “Saulrīti” (kadastra Nr.4282 007 0080) novērtētā tirgus vērtība 109 000 euro.Rīkojuma projekts paredz atļaut Veselības ministrijai ieguldīt Kapitālsabiedrības pamatkapitālā kā mantisko ieguldījumu Īpašumus, ar kopējo valsts mantiskā ieguldījuma vērtību 645 000 euro.Pēc minēto nekustamo īpašumu ieguldīšanas SIA „Lielstraupes pils” pamatkapitālā un pamatkapitāla palielināšanas nodot bez atlīdzības Pārgaujas novada pašvaldības īpašumā SIA „Lielstraupes pils” valsts kapitāla daļas un izbeigt valsts līdzdalību SIA „Lielstraupes pils” atbilstoši Publiskas personas kapitāla daļu un kapitālsabiedrību pārvaldības likuma 159.pantam. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, SIA “Lielstraupes pils” un Pārgaujas novada pašvaldība. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Primāri attiecas uz Pārgaujas novada pašvaldību un tās iedzīvotājiem |
| 2. | Tiesiskā regulējuma ietekme uz tautsaimniecību un administratīvo slogu | Projekts neierobežo konkurenci.Projektam nav ietekmes uz vidi un nevalstiskajām organizācijām. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar |
| 2. | Atbildīgā institūcija | Veselības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija, SIA “Lielstraupes pils” un Pārgaujas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projektā paredzēto pasākumu īstenošana tiek nodrošināta no Pārgaujas novada pašvaldības budžeta līdzekļiem, Veselības ministrijai piešķirto budžetu līdzekļu ietvaros, kā arī sadarbībā ar SIA “Lielstraupes pils”.  |

Ministru prezidents A.K.Kariņš

Veselības ministrs D.Pavļuts

Vīza: Valsts sekretāre D.Mūrmane-Umbraško

1. Kapitālsabiedrība ir izbūvējusi dziļurbumu un nodrošinājusi arī ūdensvada izbūvi, ko apliecina Ģeoloģijas pārvaldes 10.10.1979. izdotā Pase “Par izurbtās akas izbūvi (pasūtītājs – Republikāniskā Lielstraupes psihoneiroloģiskā slimnīca). [↑](#footnote-ref-1)